ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**ՈՐՈՇՈՒՄ**

N\_\_\_\_\_ - Ա

**ՆԵՐԴՐՈՒՄԱՅԻՆ ԾՐԱԳՐԻ ՇՐՋԱՆԱԿՆԵՐՈՒՄ «ՌՈՅԱԼ ԳԼԱՍ ԳՐՈՒՊ» ՍԱՀՄԱՆԱՓԱԿ ՊԱՏԱՍԽԱՆԱՏՎՈՒԹՅԱՄԲ ԸՆԿԵՐՈՒԹՅԱՆ ԿՈՂՄԻՑ ԱՊՐԱՆՔՆԵՐԻ ՆԵՐՄՈՒԾՄԱՆ ԴԵՊՔՈՒՄ ՄԱՔՍԱՅԻՆ ԵՎ ՀԱՐԿԱՅԻՆ ՄԱՐՄԻՆՆԵՐԻ ԿՈՂՄԻՑ ՀԱՇՎԱՐԿՎԱԾ ԱՎԵԼԱՑՎԱԾ ԱՐԺԵՔԻ ՀԱՐԿԻ ԳՈՒՄԱՐՆԵՐԻ ՎՃԱՐՄԱՆ ԺԱՄԿԵՏԸ ԵՐԵՔ ՏԱՐԻ ԺԱՄԿԵՏՈՎ ՀԵՏԱՁԳԵԼՈՒ ՄԱՍԻՆ**

Հիմք ընդունելով Հայաստանի Հանրապետության հարկային օրենսգրքի 79-րդ հոդվածի 1-ին մասը և ղեկավարվելով Հայաս­տանի Հանրա­պետության կառավարության 2017 թվականի հոկտեմբերի 5-ի N1225-Ն որոշման պահանջներով` Հայաստանի Հանրապետության կառավարությունը ո ր ո շ ու մ է.

1. Հայաստանի Հանրապետության կառավարության սահմանած կարգով ընտրված «Ռոյալ Գլաս Գրուպ» սահմանափակ պատասխանատվությամբ ընկերության կողմից իրականացվող ներդրումային ծրագրի շրջանակներում 2018 թվականի նոյեմբերի 16-ից մինչև 2021 թվականի նոյեմբերի 16-ը ներառյալ ներմուծվող ապրանքների` համաձայն հավելվածի, մաքսային և հարկային մարմինների կողմից հաշվարկվող ավելացված արժեքի հարկի վճարման ժամկետը հետաձգվում է ներմուծման հայտարարագրման օրվանից հաշված 3 տարի ժամկետով:

2. Հայաստանի Հանրապետության տնտեսական զարգացման և ներդրումների նախարարին` ապահովել «Ռոյալ Գլաս Գրուպ» սահմանափակ պատասխանատվությամբ ընկերության հետ Հայաս­տանի Հանրա­պետության կառավարության 2017 թվականի հոկտեմբերի 5-ի N1225-Ն որոշման 2-րդ կետով հաստատված` ներդրումային ծրագրի իրականացման ակնկալվող արդյունքների և մոնիթորինգի համա­կարգի մասին համապատասխան պայմանագրի կնքումը:

3. Սահմանել, որ սույն որոշման հավելվածում նշված են ապրանքների նախնական արժեքները:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

 ՎԱՐՉԱՊԵՏ ՆԻԿՈԼ ՓԱՇԻՆՅԱՆ

 ՊԱՇՏՈՆԱԿԱՏԱՐ

Հավելված

ՀՀ կառավարության 2018 թվականի

\_\_\_\_\_\_\_\_\_\_ -ի N …-Ա որոշման

ՑԱՆԿ

«ՌՈՅԱԼ ԳԼԱՍ ԳՐՈՒՊ» ՍԱՀՄԱՆԱՓԱԿ ՊԱՏԱՍԽԱՆԱՏՎՈՒԹՅԱՄԲ ԸՆԿԵՐՈՒԹՅԱՆ ԿՈՂՄԻՑ ՆԵՐՄՈՒԾՎՈՂ ԱՊՐԱՆՔՆԵՐԻ

|  |  |  |  |  |  |
| --- | --- | --- | --- | --- | --- |
| NN ը/կ | ԱՏԳԱԱ-իծածկագիրը | Անվանումը | Չափի միավորը | Քանակը | Արժեքը (դրամ) |
| 1 | 2 | 3 | 4 | 5 | 6 |
| 1 | 3926 | Հակակարկտային ցանց /Իտալիա/ | կգ | 35,000 | 100,000,000 |
| 2 | 7308 | Սենդվիչներ /Ռուսաստան, Պարսկաստան/ | կգ | 90,000 | 100,000,000 |
| 3 | 3926 | Պոլիմերային բեռնարկղեր /Ռուսաստան/ | կգ | 256,000 | 241,000,000 |
| 4 | 2523 | Ցեմենտ /500 մարկա/ /Պարսկաստան/ | կգ | 1,500,000 | 18,000,000 |
| 5 | 7214 | Ամրաններ | կգ | 100,000 | 25,000,000 |
|  Ընդամենը` | 484,000,000 |

ՀԻՄՆԱՎՈՐՈՒՄ

«ՆԵՐԴՐՈՒՄԱՅԻՆ ԾՐԱԳՐԻ ՇՐՋԱՆԱԿՆԵՐՈՒՄ «ՌՈՅԱԼ ԳԼԱՍ ԳՐՈՒՊ» ՍԱՀՄԱՆԱՓԱԿ ՊԱՏԱՍԽԱՆԱՏՎՈՒԹՅԱՄԲ ԸՆԿԵՐՈՒԹՅԱՆ ԿՈՂՄԻՑ ԱՊՐԱՆՔՆԵՐԻ ՆԵՐՄՈՒԾՄԱՆ ԴԵՊՔՈՒՄ ՄԱՔՍԱՅԻՆ ԵՎ ՀԱՐԿԱՅԻՆ ՄԱՐՄԻՆՆԵՐԻ ԿՈՂՄԻՑ ՀԱՇՎԱՐԿՎԱԾ ԱՎԵԼԱՑՎԱԾ ԱՐԺԵՔԻ ՀԱՐԿԻ ԳՈՒՄԱՐՆԵՐԻ ՎՃԱՐՄԱՆ ԺԱՄԿԵՏԸ ԵՐԵՔ ՏԱՐԻ ԺԱՄԿԵՏՈՎ ՀԵՏԱՁԳԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ՄԱՍԻՆ

1. **Անհրաժեշտությունը**

Սույն որոշման նախագծի ընդունումը պայմանավորված է ներդրումային ծրագրի շրջանակներում «Ռոյալ Գլաս Գրուպ» սահմանափակ պատասխանատվությամբ ընկերության կողմից ապրանքների ներմուծման դեպքում մաքսային և հարկային մարմինների կողմից հաշվարկված ավելացված արժեքի հարկի գումարների վճարման ժամկետը երեք տարի ժամկետով հետաձգելու անհրաժեշտությամբ` Հայաստանի Հանրապետության հարկային օրենսգրքի 79-րդ հոդվածի 1-ին մասի և ՀՀ կառավարության 2017 թվականի հոկտեմբերի 5-ի N1225-Ն որոշման պահանջներին համապատասխան:

1. **Ընթացիկ իրավիճակը և խնդիրները**

«Ռոյալ Գլաս Գրուպ» ՍՊ ընկերությունը նախատեսում է իրականացնել ներդրումային ծրագիր, որի արդյունքում նախատեսում է Կոտայքի մարզի Նոր Գեղի գյուղում արդեն իսկ գործող 30 հեկտար պտղատու այգիներում կառուցել ևս ամբողջովին նոր տեխնոլոգիապես առաջադեմ այգիներ մոտ 20 հեկտար, սառնարանային պահեստներ և ընդլայնել հյութերի արտադրամասը։

Ինտենսիվ այգիները համալրված են լինելու ժամանակակից համակարգերով, ներառյալ հակակարկտային համակարգը, որը բացի կարկտի պաշտպանությունից, կպաշտպանի ծառերը արևի ուլտրամանուշակագույն ճառագայթներից, քամուց, թռչուններից և որոշ միջատների վնասակար հետևանքներից:

Կաթիլային ոռոգման համակարգը կկանխարգելի զգալի քանակությամբ ջրի կորուստը և, միեւնույն ժամանակ, կապահովի ծառերի համար անհրաժեշտ սնուցումը արդյունավետ ձևով` դրանով իսկ բարձրացնելով բերքատվությունը ինչպես որակական, այնպես էլ քանակական տեսանկյուններից:

Ներկայացված ներդրումային ծրագրի շրջանակներում ընկերությունը մտադիր է կատարել ընդհանուր շուրջ 990 մլն ՀՀ դրամի չափով ներդրում, որից ցանկով նշված ապրանքների համար նախատեսված գումարը կկազմի շուրջ 484 մլն ՀՀ դրամ։

Վերոնշյալ գործունեության կազմակերպման համար ներմուծվող ապրանքների մասով ընկերությունն ակնկալում է ԱԱՀ-ի գումարների երեք տարի ժամկետով հետաձգում:

1. **Տվյալ բնագավառում իրականացվող քաղաքականությունը**

Ներդրումների ներգրավում, նոր աշխատատեղերի ստեղծում:

1. **Կարգավորման նպատակը և բնույթը**

Հայաստանի Հանրապետության հարկային օրենսգրքի 79-րդ հոդվածի 1-ին մասի և ՀՀ կառավարության 2017 թվականի հոկտեմբերի 5-ի N1225-Ն որոշման պահանջներին համաձայն ներդրումային ծրագրերի շրջանակներում ապրանքների ներմուծման դեպքում մաքսային և հարկային մարմինների կողմից հաշվարկված ավելացված արժեքի հարկի գումարների վճարման ժամկետը երեք տարի ժամկետով հետաձգում:

1. **Նախագծի մշակման գործընթացում ներգրավված ինստիտուտները և անձիք**

Նախագիծը մշակվել է ՀՀ տնտեսական զարգացման և ներդրումների նախարարության կողմից՝ հաշվի առնելով ՀՀ ֆինանսների նախարարության, ԿԱ Պետական եկամուտների կոմիտեի և ՀՀ գյուղատնտեսության նախարարության դիրքորոշումը:

1. **Ակնկալվող արդյունքը**

Ներդրումային ծրագրի իրագործման արդյունքում ընկերությունում երեք տարվա ընթացքում կստեղծվի 25 նոր աշխատատեղ` 110 հազ․ ՀՀ դրամ միջին աշխատավարձով:

1. **Այլ տեղեկություններ (եթե այդպիսիք առկա են)**

**ՏԵՂԵԿԱՆՔ**

**«ՆԵՐԴՐՈՒՄԱՅԻՆ ԾՐԱԳՐԻ ՇՐՋԱՆԱԿՆԵՐՈՒՄ «ՌՈՅԱԼ ԳԼԱՍ ԳՐՈՒՊ» ՍԱՀՄԱՆԱՓԱԿ ՊԱՏԱՍԽԱՆԱՏՎՈՒԹՅԱՄԲ ԸՆԿԵՐՈՒԹՅԱՆ ԿՈՂՄԻՑ ԱՊՐԱՆՔՆԵՐԻ ՆԵՐՄՈՒԾՄԱՆ ԴԵՊՔՈՒՄ ՄԱՔՍԱՅԻՆ ԵՎ ՀԱՐԿԱՅԻՆ ՄԱՐՄԻՆՆԵՐԻ ԿՈՂՄԻՑ ՀԱՇՎԱՐԿՎԱԾ ԱՎԵԼԱՑՎԱԾ ԱՐԺԵՔԻ ՀԱՐԿԻ ԳՈՒՄԱՐՆԵՐԻ ՎՃԱՐՄԱՆ ԺԱՄԿԵՏԸ ԵՐԵՔ ՏԱՐԻ ԺԱՄԿԵՏՈՎ ՀԵՏԱՁԳԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՌՆՉՈՒԹՅԱՄԲ ԱՅԼ ԻՐԱՎԱԿԱՆ ԱԿՏԵՐԻ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ԿԱՄ ԲԱՑԱԿԱՅՈՒԹՅԱՆ ՄԱՍԻՆ**

Նախագծի ընդունման հետ կապված այլ իրավական ակտերի ընդունման անհրաժեշտություն չի առաջանում:

**ՏԵՂԵԿԱՆՔ**

**«ՆԵՐԴՐՈՒՄԱՅԻՆ ԾՐԱԳՐԻ ՇՐՋԱՆԱԿՆԵՐՈՒՄ «ՌՈՅԱԼ ԳԼԱՍ ԳՐՈՒՊ» ՍԱՀՄԱՆԱՓԱԿ ՊԱՏԱՍԽԱՆԱՏՎՈՒԹՅԱՄԲ ԸՆԿԵՐՈՒԹՅԱՆ ԿՈՂՄԻՑ ԱՊՐԱՆՔՆԵՐԻ ՆԵՐՄՈՒԾՄԱՆ ԴԵՊՔՈՒՄ ՄԱՔՍԱՅԻՆ ԵՎ ՀԱՐԿԱՅԻՆ ՄԱՐՄԻՆՆԵՐԻ ԿՈՂՄԻՑ ՀԱՇՎԱՐԿՎԱԾ ԱՎԵԼԱՑՎԱԾ ԱՐԺԵՔԻ ՀԱՐԿԻ ԳՈՒՄԱՐՆԵՐԻ ՎՃԱՐՄԱՆ ԺԱՄԿԵՏԸ ԵՐԵՔ ՏԱՐԻ ԺԱՄԿԵՏՈՎ ՀԵՏԱՁԳԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԿԱՊԱԿՑՈՒԹՅԱՄԲ ՊԵՏԱԿԱՆ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄՆԻ ԲՅՈՒՋԵՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ԷԱԿԱՆ ԱՎԵԼԱՑՄԱՆ ԿԱՄ ՆՎԱԶԵՑՄԱՆ ՄԱՍԻՆ**

Նախագիծն ընդունելու կապակցությամբ պետական բյուջեում (կամ տեղական ինքնակառավարման մարմնի բյուջեում) ծախսերի կամ եկամուտների ավելացում կամ նվազեցում չի նախատեսվում։

ԱՄՓՈՓԱԹԵՐԹ

«ՌՈՅԱԼ ԳԼԱՍ ԳՐՈՒՊ» ՍԱՀՄԱՆԱՓԱԿ ՊԱՏԱՍԽԱՆԱՏՎՈՒԹՅԱՄԲ ԸՆԿԵՐՈՒԹՅԱՆ ՆԵՐԴՐՈՒՄԱՅԻՆ ԾՐԱԳՐԻ ՎԵՐԱԲԵՐՅԱԼ ՇԱՀԱԳՐԳԻՌ ՄԱՐՄԻՆՆԵՐԻ ԱՌԱՐԿՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ

|  |  |  |  |
| --- | --- | --- | --- |
| Հ/Հ | Առարկության, առաջարկության հեղինակը¸ գրության ստացման ամսաթիվը, համարը | Առարկության. առաջարկության բովանդակությունը | Եզրակացություն, կատարված փոփոխությունները |
| 1 | ՀՀ ֆինանսների նախարարություն  01/2-1/19023-18 2018-10-22 | ՀՀ ֆինանսների նախարարությունը քննարկել է «Ռոյալ Գլաս Գրուպ» սահմա­նա­փակ պատաս­խանատվությամբ ընկերության այսուհետ՝ Ընկերություն կողմից ներդրումային ծրագրի շրջանա­կում ապրանք­ների ներ­մուծ­­ման դեպքում հաշվարկված ԱԱՀ գումարների վճար­ման ժամկետը երեք տարով հետա­­ձգելու վերաբերյալ ՀՀ վարչապետի աշխատակազմ ներ­կայա­ց­ված հայտը, որի վերա­բեր­յալ հայտնում ենք հետևյալը:Հայտին կից ներկայացված Ձև 2-ով սահմանված ցանկի 2-4-րդ տողերում ներ­կա­յաց­ված ապրանքների չափման միավորներն անհրաժեշտ է համապա­տաս­խանեցնել ԵՏՀ խորհրդի 2012 թվականի հուլիսի 16-ի թիվ 54 որոշմամբ հաս­տատ­ված` ԵԱՏՄ արտաքին տնտե­սական գործունեության միասնական ապրանքային անվանա­ցան­կին:Միաժամանակ, հայտին կից ներկայացված Ձև 2-ով սահմանված ցանկի 13-րդ տողում նշված ԵԱՏՄ ԱՏԳ ԱԱ 8545 խմբին դասվող ապրան­ք­­ների ներմուծումը «Կազ­մ­ա­կեր­­­պությունների և անհատ ձեռնար­կա­տերերի կողմից ներմուծվող` ակցի­զային հար­կով հարկ­­ման ոչ ենթակա այն ապրանքների ցանկը հաս­տա­տելու մասին, որոնց ներմուծումն ազատ­­ված է ավելացված արժեքի հարկից» ՀՀ օրենքի այսուհետ՝ Օրենք համաձայն՝ արդեն իսկ ազատ­ված է ավելացված ար­ժեքի հարկից, իսկ ցանկի 5-10-րդ և 12-րդ տողե­րում ներառ­ված ապրանքների ներմուծումը Օրենքի 1-ին հոդվածի 4-րդ պարբերու­թյան համա­ձայն՝ ազատված է ավելացված արժեքի հարկից, եթե Ընկերությունը համարվում է ավելաց­ված արժեքի հարկ վճարող:Բացի այդ, կից ներկայացնում ենք ՀՀ կառավարության 2017 թվականի հոկտեմ­բերի 5-ի թիվ 1225-Ն որոշմամբ հաստատված թիվ 1 հավելվածի 8-րդ կետով սահմանված չափո­րո­շիչների գնահատականները: | Ընդունվել է։ Կատարվել են համապատասխան փոփոխությունները։ |
| 2 | ՀՀ ԿԱ պետական եկամուտների կոմիտե 01/3-2/62511-18 2018-10-22  | Առաջնորդվելով ՀՀ կառավարության 05.10.2017թ.-ի №1225-Ն որոշման 1-ին կետով հաստատված հավելվածով սահ­ման­ված կար­գով` «ՌՈՅԱԼ ԳԼԱՍ ԳՐՈՒՊ» ՍՊԸ կող­­մից ներ­կա­յաց­­ված` ներդրումային ծրագրի շրջանակներում ապրանքների ներ­մուծ­ման դեպ­­քում մաքսային և հարկային մարմինների կողմից հաշվարկված ավելացված արժեքի հար­կի գումարների վճարման ժամկետի հետաձգման դիմումի վերա­բերյալ հայտնում ենք հետևյալը:Դիմումին կից ներկայացված ցանկի 1-ից 3-րդ, 11-րդ և 13-րդ տողերում ներառված` համապատասխանաբար ԱՏԳ ԱԱ 3926, 7308, 3926, 2523 և 8545 խմբերի համար լրացված չափման միավորները ան­հրաժեշտ է համապատասխանեցնել Եվրասիական տն­տե­սա­կան հանձնաժողովի խորհրդի 2012 թվականի հուլիսի 16-ի թիվ 54 որոշմամբ հաստատված արտաքին տնտեսական գոր­ծու­նեութ­յան միասնական ապրանքային անվանացանկով համապատասխան ապրանքա­տե­սակ­ների համար սահմանված չափման միավորներին:Միաժամանակ հայտնում ենք, որ 2018 թվականի հունվարի 1-ից ուժի մեջ են մտել «Կազմակերպությունների և անհատ ձեռնարկատերերի կողմից ներմուծվող` ակցիզային հարկով հարկման ոչ ենթակա այն ապրանքների ցանկը հաստատելու մասին, որոնց ներմուծումն ազատված է ավելացված արժեքի հարկից» ՀՀ 2001 թվականի հունիսի 29-ի թիվ ՀՕ-195 օրենքում կատարված փոփոխությունները, որոնցով ավելացված արժեքի հարկ վճարող համարվողների կողմից ԱՏԳ ԱԱ 84 և 85 ապրանքային խմբերին դասվող ապրանքների (որոշակի բացառություններով) ներմուծումն ազատվում է ավելացված արժեքի հարկից: Հաշվի առնելով վերոգրյալը, դիմումին կից ներկայացված ցանկի 5-ից 10-րդ և 12-րց 13-րդ տողերում նշված ապրանքների ներմուծումը ազատված է ԱԱՀ-ից, հետևաբար առաջարկում ենք նշված տողերը հանել ցանկից:Միաժամանակ, կից ներկայացնում ենք ՀՀ կառավարության 05.10.2017թ. №1225-Ն որոշմամբ սահմանված չափորոշիչների գնահատականների վերաբերյալ տեղեկանք: | Ընդունվել է։ Կատարվել են համապատասխան փոփոխությունները։ |
| 3 | ՀՀ գյուղատնտեսության նախարարություն ԳԳ/ԻՓ-2/8125-182018-10-18 | Ներկայացվում է «Ռոյալ Գլաս Գրուպ» սահմանափակ պատասխանատվությամբ ընկերության կողմից ներկայացված ներդրումային ծրագրի գնահատականը` համաձայն Հայաստանի Հանրապետության կառավարության 2017 թվականի հոկտեմբերի 5-ի N 1225-Ն որոշմամբ սահմանված չափորոշիչների: | Ընդունվել է ի գիտություն։ |

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՏՆՏԵՍԱԿԱՆ ԶԱՐԳԱՑՄԱՆ ԵՎ

ՆԵՐԴՐՈՒՄՆԵՐԻ ՆԱԽԱՐԱՐ

ՏԻԳՐԱՆ ԽԱՉԱՏՐՅԱՆ

ՊԱՇՏՈՆԱԿԱՏԱՐ

|  |
| --- |
| ՏԵՂԵԿԱՆՔՀՀ կառավարության 2017 թվականի հոկտեմբերի 5-ի N1225-Ն որոշման պահանջներին համաձայն ծրագրի գնահատականները և ՀՀ տնտեսական զարգացման և ներդրումների նախարարության կողմից ամփոփված միջին արդյունք |
| «ՌՈՅԱԼ ԳԼԱՍ ԳՐՈՒՊ» ՍՊ ընկերություն |
| Գնահատման չափորոշիչներ | ՀՀ տնտեսական զարգացման և ներդրումների նախարարություն | ՀՀ ֆինանսների նախարարություն | ՀՀ ԿԱ պետական եկամուտների կոմիտե  | ՀՀ գյուղատնտեսության նախարարություն  | Ամփոփված արդյունք |
| Տնտեսության վրա մուլտիպլիկատիվ ազդեցություն (7) | 5 | 4 | 5 | 6 | 5.0 |
| Զբաղվածության ընդլայնում (10) | 3 | 3 | 3 | 3 | 3.0 |
| Նորարարություն և արտադրողականության բարձրացում (10) | 3 | 9 | 3 | 8 | 5.8 |
| Արտահանման ուղղվածություն (10) | 7 | 8 | 6 | 5 | 6.5 |
| Ծրագրի իրականացման շրջանակներում տրվող միջին աշխատավարձ (10) | 6 | 5 | 4 | 5 | 5.0 |
| Անձի համապատասխանությունը «Փոքր և միջին ձեռնարկատիրության պետական աջակցության մասին» Հայաստանի Հանրապետության օրենքով սահմանված դասակարգմանը (3) | 2 | 2 | 2 | 2 | 2.0 |
| Ընդամենը | 26 | 31 | 23 | 29 | 27.3 |

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՏՆՏԵՍԱԿԱՆ ԶԱՐԳԱՑՄԱՆ ԵՎ

ՆԵՐԴՐՈՒՄՆԵՐԻ ՆԱԽԱՐԱՐ

ՏԻԳՐԱՆ ԽԱՉԱՏՐՅԱՆ

ՊԱՇՏՈՆԱԿԱՏԱՐ